**Príloha č.8 SP – Príloha č. 2 RD**

Verejný obstarávateľ: Správa ciest Košického samosprávneho kraja

Názov predmetu zákazky: **Katiónaktívna emulzia a kamenivo pre vysprávky ciest**

**tryskovou metódou**

**Opis predmetu zákazky**

**Predmet zákazky:**

Predmetom zákazky je nákup katiónaktívnej asfaltovej emulzie a drveného kameniva vrátane dopravy, určených pre vysprávkové technológie tryskovou metódou (vysprávkovými súpravami Turbo) na údržbu ciest v Košickom samosprávnom kraji a to v súlade s požadovanou technickou špecifikáciou

a obchodnými podmienkami plnenia stanovenými objednávateľom.

Nákup katiónaktívnej asfaltovej emulzie a kameniva bude realizovaný na základe priebežných mailových objednávok verejného obstarávateľa

**Opis tovaru:**

**Katiónaktívna emulzia**

Katiónaktívna asfaltová emulzia (nemodifikované spojivo) je určená pre postreky a pre náterové

a vysprávkové technológie údržby cestného telesa a vozoviek na cestách II. a III. triedy.

* Požiadavky na druh emulzie:
* emulzia C60 B4 - obsahuje min.množstvo asfaltu: 58 - 62 %
* Požiadavky na dodanie/balenie:
* emulzia C60 B4 sa dodáva v špeciálnych cisternách
* Skladovateľnosť: min. 3 mesiace

Katiónaktívne asfaltové emulzie musia spĺňať technické podmienky uvedené v:

* STN EN 13808 - Asfalty a asfaltové spojivá. Súbor požiadaviek na špecifikáciu katiónaktívnych asfaltových emulzií v platnom znení a všetky príslušné STN, resp. STN EN
* KLEaZ 1/2021 - Katalógový list emulzií a zálievok, vydaný Ministerstvom dopravy

a výstavby SR, Sekcia cestnej dopravy a pozemných komunikácií s účinnosťou od 15.12.2021

* V prípade novelizácie noriem a predpisov platia posledné úpravy a zmeny

**Kamenivo**

Nákup špeciálneho drveného kameniva určeného na použitie pri vysprávkach ciest tryskovou metódou vrátane dopravy do miest dodania

Technické parametre/požiadavky:

* zrnitosť kameniva: 2-4, alebo 2-5 mm
* kvalitatívne parametre také, aby pri výrobe asfaltovej zmesi došlo miešaním kameniva

a asfaltovej emulzie k štiepeniu, pričom jednotlivé kvapky asfaltu sa oddelia od vody a opäť sa vzájomne spoja, t. j. predmet zákazky musí mať také vlastnosti, že na ňom zostane len čistý asfalt

* podmienky potrebné k využitiu pri opravách ciest za použitia tryskovej technológie TURBO
* Špeciálne drvené kamenivo musí spĺňať technické požiadavky uvedené v::
* STN EN 13043- Kamenivo do bitúmenových zmesí a na nátery ciest, letísk a iných dopravných plôch
* Katalógové listy kameniva (KLK) 1/2021, vydané Ministerstvom dopravy a výstavby SR, Sekcia cestnej dopravy a pozemných komunikácií s účinnosťou od  15.12.2021
* Technické podmienky: TP 047 \_ Katalóg technológií na opravy základných typov porúch vozoviek, vydaných Ministerstvom dopravy a výstavby SR, Sekcia cestnej dopravy a pozemných komunikácií s účinnosťou od 15.8.2011
* V prípade novelizácie noriem a predpisov platia posledné úpravy a zmeny

**Predpokladané množstvo:**

* Emulzia C60 B4: predpokladané množstvo vrátane dopravy do miest dodania spolu: 600 ton
* Kamenivo pre vysprávky ciest tryskovou metódou frakcie: 2-4, alebo 2-5

vrátane dopravy do miest dodania spolu: 4 200 ton

|  |  |  |  |  |
| --- | --- | --- | --- | --- |
| **P.č.** | **Miesta dodania** | **Kamenivo** | **Katiónaktívna emulzia** | |
| **Predpokladané množstvo v t** | **Predpokladané množstvo v  t** | |
|  |  |  | |
|  |  |  |  | |
| 1 | Moldava nad Bodvou | 210 | 30 | |
| 2 | Čaňa | 210 | 30 | |
| 3 | Michalovce | 440 | 120 | |
| 4 | Sobrance | 200 | - | |
| 5 | Veľké Kapušany | 200 | - | |
| 6 | Rožňava | 210 | 30 | |
| 7 | Spišská Nová Ves | 700 | 100 | |
| 8 | Trebišov | 1 190 | 170 | |
| 9 | Kráľovský Chlmec | 840 | 120 | |
| Predpokladané množstvo predmetu zákazky spolu | | **4 200** | | **600** |

* Presné vymedzenie rozsahu predmetu plnenia bude špecifikované v čiastkových písomných objednávkach s uvedením druhu predmetu plnenia, jeho ceny, množstva a miesta dodania.
* Celkové množstvo predmetu zákazky je predpokladané, orientačné.

Objednávateľ nie je povinný odobrať celé zazmluvnené množstvo predmetu zákazky, ale iba potrebné množstvo na základe požiadaviek prevádzky

* Účastníci dohody berú na vedomie, že predpokladané množstvá pre jednotlivé miesta dodania nie sú záväzné a kupujúci je oprávnený objednať si množstvá v zmysle dohody aj nad rámec predpokladaného, avšak musí byť dodržaný maximálny finančný limit ceny predmetu zákazky. Predávajúci túto skutočnosť berie na vedomie a bez výhrad s takýmto postupom súhlasí.
* **Požiadavky na dopravu/dodávky tovaru:**
* Verejný obstarávateľ požaduje dodanie tovaru vrátane dopravy.
* Cena za naloženie, dopravu do miesta plnenia, vyloženie z dopravného prostriedku/prečerpanie do nádrže objednávateľa v mieste plnenia bude zahrnutá v jednotkovej cene.
* Pri dodaní emulzie s min. obsahom asfaltu 58 - 62 % (C60 B4) bude emulzia prečerpaná

z prepravného vozidla dodávateľa do nádob objednávateľa.

* Minimálne množstvo jednej objednávky emulzie s min. obsahom asfaltu 58 - 62 % (C60 B4) bude: 5 ton.
* Minimálne množstvo jednej objednávky kameniva bude min. 20 ton

* **Termín dodania:**
* Do 5 (piatich) pracovných dní odo dňa doručenia písomnej objednávky dodávateľovi.
* Dodanie tovaru objednávateľ požaduje v pracovných dňoch, pondelok – piatok

od 7.00 hod. do 15.00 hod.

* Zmluvné strany sa dohodnú na predpokladanom termíne/čase dodania tovaru min. 1 deň vopred v rámci určenej lehoty dodania

**Miesta dodania:**

na jednotlivé strediská/cestmajsterstvá SC KSK v zmysle objednávok zodpovedných osôb jednotlivých stredísk:

1. Správa ciest KSK, Hviezdoslavova 48, 045 01 Moldava nad Bodvou,
2. Správa ciest KSK, Živičná 7, 044 14 Čaňa
3. Správa ciest KSK, Lastomírska 6, 071 80 Michalovce,
4. Správa ciest KSK, Kúpeľná 63, 073 01 Sobrance,
5. Správa ciest KSK, Hadabuda 4, 076 01 Veľké Kapušany,
6. Správa ciest KSK, Betliarska 9, 048 01 Rožňava,
7. Správa ciest KSK, Tepličská cesta 9, 052 01 Spišská Nová Ves,
8. Správa ciest KSK, Ruskovská 3, 075 01 Trebišov
9. Správa ciest KSK, Kapušanská 112/65, 077 01 Kráľovský Chlmec

**Trvanie rámcovej dohody**: 24 mesiacov

* V prípade, ak nedôjde k celkovému vecnému a/alebo finančnému vyčerpaniu predmetu plnenia platnej rámcovej dohody, bude oprávnením objednávateľa uplatniť formou jednostranného písomného oznámenia predĺženie doby trvania tejto dohody maximálne do celkovej doby trvania 30 mesiacov odo dňa nadobudnutia účinnosti RD s tým, že celkové plnenie nesmie presiahnuť maximálny finančný limit a jednotkové ceny položiek uvedené v Prílohe č. 2 ostanú nezmenené.